Diari Oficial de la Generalitat Valenciana


Sumari del DOGV 9387, del 20-07-2022 (2022/6920)

Extracte de la Resolució de 14 de juliol de 2022. de la vicerectora d'Innovació i Transferencia, per la qual es convoquen les ajudes de matrícula de l'Aula d'Emprenedoria «Por Talento Emprende», de la Fundación ONCE, l'asociación Inserta Empleo i la Universitat de València, per a cursar la tercera edició del títol propi de la Universitat de València d'expert universitari en startup management.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6920


Data del document
:   14-07-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 14 de juliol de 2022. de la vicerectora d'Innovació i Transferencia, per la qual es convoquen les ajudes de matrícula de l'Aula d'Emprenedoria «Por Talento Emprende», de la Fundación ONCE, l'asociación Inserta Empleo i la Universitat de València, per a cursar la tercera edició del títol propi de la Universitat de València d'expert universitari en startup management. [2022/6920]  
  
BDNS (identif.): 639706.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/639706)  
  
Primer. Beneficiaris  
Es poden presentar a aquesta convocatòria persones amb discapacitat (segons s'estableix en el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, publicat pel Ministeri de Sanitat, Serveis Socials i Igualtat) la situació de les quals siga:  
- Persones graduades o professionals que desitgen fer un salt en la seua carrera professional a través de la més avançada gestió de startups.  
- Estudiantat universitari al qual li quede menys d'un 10 % per a obtenir el títol de grau.  
- De manera excepcional, hi podran accedir professionals sense titulació amb experiència demostrable d'almenys tres anys en el món empresarial.  
  
Segon. Objecte  
La Universitat de València, la Fundación ONCE i l'associació Inserta Empleo han subscrit un conveni de col·laboració per a la creació de l'Aula d'Emprenedoria «Por Talento Emprende», de la Fundación ONCE, l'associació Inserta Empleo i la Universitat de València, amb la finalitat de fomentar iniciatives d'emprenedoria entre el col·lectiu de persones amb discapacitat de l'àmbit universitari de la Universitat de València. Entre les actuacions previstes hi ha la convocatòria de cinc ajudes per a l'estudiantat amb discapacitat que realitze els estudis dirigits a l'obtenció del títol propi de la Universitat de València d'expert universitari en startup management, tercera edició, del curs 2022-2023.  
La finalitat d'aquestes beques és oferir ajudes de matrícula perquè les persones amb discapacitat emprenedores puguen cursar el títol propi de la Universitat de València d'expert universitari en startup managment.  
  
Tercer. Bases reguladores  
https://www.uv.es/once/beques\_expert\_universitari\_val\_firmada.pdf  
  
Quarta. Quantia  
Les ajudes es financen a càrrec del capítol quatre del pressupost de la Universitat de València per al 2022, codi orgànic 2668291533 i específica 08012207, per un import de 5.500 euros, prèvia aportació econòmica que realitza Fundación ONCE per al finançament específic d'aquesta activitat, en virtut del conveni específic de col·laboració entre la Universitat de València, Fundación ONCE i l'associació Inserta Empleo, pel qual es crea l'Aula d'Emprenedoria «Por Talento Emprende».  
S'estableixen 5 ajudes de 1.100 euros cadascuna per al pagament de la matrícula del curs 2022-2023 en els estudis de la tercera edició del títol propi de la Universitat de València d'expert universitari en startup management.  
  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 26 de setembre de 2022.  
  
València, 14 de juliol de 2022.- La vicerectora d'Innovació i Transferència (p. d. DOGV 30.05.2022): Rosa María Donat Beneito.